
Определение №160/22.07.2022 по търг. д. №1575/2022 на ВКС, ТК, I т.о., докладвано от съдия Анжелина Христова
 


	
	О П Р Е Д Е Л Е Н И Е	
		
	№ 160	
		
	гр. София, 22.07.2022г. 	
		
	ВЪРХОВЕН КАСАЦИОНЕН СЪД на Република България, Търговска колегия, Първо отделение, в закрито заседание на двадесети юли през две хиляди двадесет и втора година, в състав:	
		
	 ПРЕДСЕДАТЕЛ: БОЯН БАЛЕВСКИ	
		
	 ЧЛЕНОВЕ: КРИСТИЯНА ГЕНКОВСКА	
		
	 АНЖЕЛИНА ХРИСТОВА	
		
	изслуша докладваното от съдия Христова т. д.№1575 по описа за 2022г., и за да се произнесе, взе предвид следното:	
		
	Производството е по реда на чл.307, ал.1 ГПК.	
		
	Образувано е по молба с вх.№35914/09.06.2022г. по описа на Софийски градски съд от „Кристофф Иммобилиаре“ ЕАД за отмяна на влязло в сила решение №127 от 17.02.2022г., постановено по т. д. №2424/2021г. по описа на СГС.	
		
	Молителят твърде, че решението е неправилно и подлежи на отмяна на основание чл.303, ал.1, т.5 ГПК - поради допуснати съществени процесуални нарушения, довели до лишаването му от възможност за участие по делото.	
		
	Ответникът Софийска градска прокуратура не взема становище по молбата за отмяна. 	
		
	Настоящият състав на Върховния касационен съд, Търговска колегия, първо отделение, намира, че молбата е редовна. Същата е подадена от легитимирани страни в срока по чл.305, ал.1, т.5 ГПК и е насочена срещу акт на съда, който подлежи на извънреден контрол по реда на Глава 24 ГПК. 	
		
	Производството по делото следва да бъде насрочено за разглеждане в открито съдебно заседание, съобразно чл.307, ал.2 ГПК. 	
		
	Водим от горното, съдът	
		
	О П Р Е Д Е Л И : 	
		
	ДОПУСКА до разглеждане молба с вх.№35914/09.06.2022г. по описа на Софийски градски съд от „Кристофф Иммобилиаре“ ЕАД.	
		
	Делото да се докладва на Председателя на І ТО при ТК на ВКС за насрочването му в открито съдебно заседание. 	
		
	ПРЕДСЕДАТЕЛ: ЧЛЕНОВЕ:1. 2.	

